उपराष्ट्रपति ने कहा कि हमने श्रीमती मालिनी अवस्थी का बेहतरीन प्रदर्शन देखा जिन्होंने सामने मंच पर कार्यक्रम प्रस्तुत किया। उन्होंने यह भी कहा कि संगीत को समझने के लिए भाषा की आवश्यकता नहीं होती है और संगीत एवं नृत्य के माध्यम से मिलने वाले सुकून से वास्तव में हमारा मस्तिष्क तनाव-मुक्त होता है और हमारा अंत:करण प्रफुल्लित होता है तथा और अधिक लाभप्रद ढंग से बेहतर कार्य निष्पादन में सहायता मिलती है। उन्होंने यह भी कहा कि इस मनोरंजक सांस्कृतिक संध्या ने हममें नई स्फूर्ति का संचार किया है।